ಮಾರ್ಗರೆಟ್ ಕಜಿನ್ಸ್

ಮಾರ್ಗರೆಟ್ ಎಲಿಜಬೆತ್ ಕಸಿನ್ಸ್ (ನೀ ಗಿಲ್ಲೆಸ್ಪಿ) ; ೭ ನವೆಂಬರ್ ೧೮೭೮ – ೧೧ ಮಾರ್ಚ್ ೧೯೫೪), ಗ್ರೆಟ್ಟಾ ಕಸಿನ್ಸ್ ಪನ್ಪಿನ ಪುದರ್ ಡ್ ಪುದರ್ ಪಡೆಯಿನ ಒರ್ತಿ ಐರಿಶ್-ಭಾರತದ ಶಿಕ್ಷಣ ತಜ್ಞೆ, ಮತದಾನವಾದಿ ಬೊಕ್ಕ ಥಿಯೋಸೊಫಿಸ್ಟ್, ಆಲ್ ಇಂಡಿಯಾ ವುಮೆನ್ಸ್ ಕಾನ್ಫರೆನ್ಸ್ (ಎಐಡಬ್ಲ್ಯೂಸಿ) ದ ಸ್ಥಾಪಕಿ ಬೊಕ್ಕ ವುಮೆನ್ಸ್ ಇಂಡಿಯನ್ ಅಸೋಸಿಯೇಷನ್ (ಡಬ್ಲ್ಯೂಐಎ) ದ ಸಹ-ಸ್ಥಾಪಕಿ ಆದ್ ಪುದರ್ ಪಡೆಯಿನಾರ್.   ಭಾರತದ ರಾಷ್ಟ್ರಗೀತೆ ಜನ ಗಣ ಮನ ರಾಗೊನು ಸಂರಕ್ಷಣೆ ಮಲ್ತಿನ ಪುಗರ್ತೆ ಕಸಿನ್ಸ್ ಗ್ ಸಲ್ಲುಂಡು ಬೊಕ್ಕ ೧೪ ಆಗಸ್ಟ್ ೧೯೪೭ಡ್ ಸಂವಿಧಾನ ಸಭೆಗ್ ರಾಷ್ಟ್ರೀಯ ಧ್ವಜೊನು ಪ್ರಸ್ತುತ ಮಲ್ತಿನ ಧ್ವಜ ಪ್ರಸ್ತುತಿ ಸಮಿತಿದ ಸದಸ್ಯೆರಾದಿತ್ತೆರ್  

 ಕ್ರಿಯಾಶೀಲತೆ 
ಮಾರ್ಗರೇಟ್ ಎಲಿಜಬೆತ್ ಗಿಲ್ಲೆಸ್ಪಿ 1878  ನವೆಂಬರ್ 7 ತಾನಿ ಕೌಂಟಿ ರೋಸ್ಕಾಮನ್‌ನ ಬಾಯ್ಲ್‌ದ ಎಲ್ಯ ಸೆಷನ್ ಗುಮಾಸ್ತ ಜೋಸೆಫ್ ಗಿಲ್ಲೆಸ್ಪಿ ಬುಕ್ಕ ಮಾರ್ಗರೇಟ್ ಆನಿ ಗಿಲ್ಲೆಸ್ಪಿ (ನೀ ಶೆರಾ) ದಂಪತಿಲೆಗ್ ಪುಟ್ಟಿಯೆರ್.   15 ಒಡಹುಟ್ಟುನಕ್ಲೆಡ್ ಮಲ್ಲರಾಯಿನ  ಕಸಿನ್ಸ್ ಯೂನಿಯನಿಸ್ಟ್ ಬೊಕ್ಕ ಮೆಥೋಡಿಸ್ಟ್ ಕುಟುಂಬಡ್ ಬುಳೆಯೆರ್.   ೧೮೯೪ , ಕಸಿನ್ಸ್‌ಗ್ ಡೆರ್ರಿಡ್ ಉಪ್ಪುನ ವಿಕ್ಟೋರಿಯಾ ಹೈಸ್ಕೂಲ್ ಫಾರ್ ಗರ್ಲ್ಸ್‌ಡ್ ಕಲ್ಪೆರೆ   ವಿದ್ಯಾರ್ಥಿವೇತನ ತಿಕ್ಕ್ಂಡ್.    ೧೮೯೮ ಡ್, ಕಸಿನ್ಸ್ ಡಬ್ಲಿನ್‌ಗ್ ಪೋದು  ರಾಯಲ್ ಐರಿಶ್ ಅಕಾಡೆಮಿ ಆಫ್ ಮ್ಯೂಸಿಕ್‌ಡ್ ಸಂಗೀತನ್ ಕಲ್ಪುನೆರ್ದ್ ದುಂಬು  ಐರ್ಲೆಂಡ್‌ನ ರಾಯಲ್ ವಿಶ್ವವಿದ್ಯಾಲಯಗ್ ಸೇರಿಯೆರ್.   ಕಸಿನ್ಸ್ ೧೯೦೨ ರಲ್ಲಿ ಬಿಎಂಯುಎಸ್ ಪದವಿ ಪಡೆಯೆರ್.  

೧೯೦೩ಡ್ ಜೇಮ್ಸ್ ಕಸಿನ್ಸ್ ನ್ ಮದಿಮೆ ಆಯಿ ಬೊಕ್ಕ, ಕಸಿನ್ಸ್ ಒರ್ತಿ ಸಂಗೀತ ಶಿಕ್ಷಕಿಯಾದ್ ಪಾರ್ಟ್ ಟೈಮ್ ಬೇಲೆ ಮಲ್ತೆರ್.  ಕಸಿನ್ಸ್ ಮದಿಮೆದ ಸ್ವಾಗತೊಡು ಸಸ್ಯಾಹಾರಿತ್ವೊಗು ತನ್ನ ಬದ್ಧತೆನ್ ಘೋಷಣೆ ಮಲ್ತೆರ್, ಜೇಮ್ಸ್ ಕಸಿನ್ಸ್ ಅನುಸರಿಸಾಯಿನ ಒಂಜಿ ಅಭ್ಯಾಸ. ೧೯೦೬ಡ್, ಮ್ಯಾಂಚೆಸ್ಟರ್ ಡ್ ನಡತಿನ ರಾಷ್ಟ್ರೀಯ ಮಹಿಳಾ ಸಮ್ಮೇಳನೊಗು ಹಾಜರಾತಿನ ಬುಕ್ಕೊ, ಕಸಿನ್ಸ್ ಎನ್ ಸಿ ಡಬ್ಲ್ಯೂ ದ ಐರಿಶ್ ಶಾಖೆಗ್ ಸೇರ್ದೆರ್. ೧೯೦೭ಡ್, ಆರ್ ಬೊಕ್ಕ ಅರೆನ ಕಂಡನಿ ಥಿಯೋಸೊಫಿಕಲ್ ಸೊಸೈಟಿದ ಲಂಡನ್ ಕನ್ವೆನ್ಶನ್ ಗ್ ಹಾಜರಾಯೆರ್ ಬೊಕ್ಕ ಲಂಡನ್ ಡ್ ಸಫ್ರಾಜಿಸ್ಟ್ ಲು, ಸಸ್ಯಾಹಾರಿಲು, ಆಂಟಿ-ವಿವಿಸೆಕ್ಷನಿಸ್ಟ್ ಲು ಬೊಕ್ಕ ಆಕ್ಯುಲ್ಟಿಸ್ಟ್ ನಕುಲೆನೊಟ್ಟುಗು ಸಂಪರ್ಕ ಮಲ್ತೆರ್. 

ಕಸಿನ್ಸ್ ತರಕಾರಿ ತಿನ್ಪುನಾರ್ ಆದಿತ್ತೆರ್ ಬೊಕ್ಕ 1907 ಟ್ ತರಕಾರಿ ಸೊಸೈಟಿದ  ಸ್ಪೀಕರ್ ಆದಿತ್ತೆರ್. ಆರ್ ಐರಿಶ್ ತರಕಾರಿ ಸೊಸೈಟಿದ ಒಟ್ಟಿಗೆಲಾ ಇತ್ತೆರ್.  ಕಸಿನ್ಸ್ 1908 ಡ್ ಹನ್ನಾ ಶೀಹಿ-ಸ್ಕೆಫಿಂಗ್ಟನ್ ಆರ್ನ ಒಟ್ಟುಗು ಐರಿಶ್ ಮಹಿಳಾ ಫ್ರ್ಯಾಂಚೈಸ್ ಲೀಗ್ ನ್ಲಾ ಸುರು ಮಲ್ತೆರ್, ಐತ ಸುರುತ  ಖಜಾಂಚಿಯಾದ್ ಸೇವೆ ಸಲ್ಲಿಸಾಯೆರ್.  1910 ಟ್ ಆರ್  ಪ್ರಧಾನ ಮಂತ್ರಿಗ್ ನಿರ್ಣಯನ್ ಕೊರೆರೆ  ಹೌಸ್ ಆಫ್ ಕಾಮನ್ಸ್‌ಗ್ ಮೆರವಣಿಗೆ ಮಲ್ಪೆರೆ ಪ್ರಯತ್ನಿಸಾಯಿನ ಪೊಂಜೆನಗ್ಲೆಡ್   ಸಂಸತ್ತ್ ಡ್ ಭಾಗವಹಿಸಾಯಿನ ಆಜಿ ಡಬ್ಲಿನ್ ಪೊಂಜೊಲೆಡ್ ಒರ್ತಿ ಆದಿತ್ತೆರ್. ಹೌಸ್ ಆಫ್ ಕಾಮನ್ಸ್‌ಗ್ ಮೆರವಣಿಗೆ ಮಲ್ತೊಂದಿತ್ತ್ ನ 119 ಪೊಂಜೊಲೆನ್ ಬಂಧಿಸಾಯಿ ಬೊಕ್ಕ , 50 ಜನಕ್ ಮಾರ್ಚ್ ದ  ಅಗತ್ಯ ಇತ್ತ್ಂಡ್, ಪೊಂಜೆನಕುಲು ಕ್ಯಾಬಿನೆಟ್ ಮಂತ್ರಿಳ್ನ ಇಲ್ಲ್ ದ ಕಂಡಿಗ್ಲೆನ್ ಪುಡಪೆರೆ  ನಿರ್ಧಾರ ಮಲ್ತೆರ್. ಕಸಿನ್ಸ್‌ನ್ ಬಂಧಿಸಾದ್ ಹಾಲೋವೇ ಜೈಲ್ಡ್ ಒಂಜಿ ತಿಂಗೊಲು ಶಿಕ್ಷೆ ಕೊರಿಯೆರ್.  1912 ಟ್ ಡಬ್ಲ್ಯೂಬಿ ಯೀಟ್ಸ್ ಒಟ್ಟಿಗೆ ರಜೆಟ್ ಉಪ್ಪುನಗ, ಕಸಿನ್ಸ್ ಬೊಕ್ಕ ಆರ್ನ ಕಂಡನಿ  ರವೀಂದ್ರನಾಥ ಟ್ಯಾಗೋರ್ ಆರ್ನ ಕವಿತೆದ ಅನುವಾದಲೆನ್ ಯೀಟ್ಸ್ ಓದುನೆನ್ ಕೇಂಡೆರ್. 1913 ಟ್, ರಡ್ಡನೇ ಗೃಹ ನಿಯಮ ಮಸೂದೆನ್ ಓದ್ನಗ ಡಬ್ಲಿನ್ ಕ್ಯಾಸಲ್‌ನ ಕಂಡಿಲೆನ್ ಪುಡತ್ದ್, ಕಸಿನ್ಸ್ ಬೊಕ್ಕ ಬೇತೆ ಮತದಾರವಾದಿಗಳಾಯಿನ ಮಾಬೆಲ್ ಪರ್ಸರ್, ಬಾರ್ಬರಾ ಹೊಸ್ಕಿನ್ಸ್ ಬೊಕ್ಕ ಮೆಗ್ ಕಾನರಿ ಅಕ್ಲೆನ್ ಬಂಧಿಸಾದ್ ತುಲ್ಲಮೋರ್ ಜೈಲ್ಡ್ ಒಂಜಿ ತಿಂಗೊಲು  ಶಿಕ್ಷೆ ಕೊರಿಯೆರ್. ಪೊಂಜೆನಕುಲು ಅಕ್ಲೆನ್ ರಾಜಕೀಯ ಕೈದಿಗ್ಲೆಲೆಕ ತೊವೊಡು ಪಂದ್ ಒತ್ತಾಯ ಮಲ್ತೆರ್ ಬೊಕ್ಕ  ಬಿಡುಗಡೆ ಮಲ್ಪೆರೆ ಉಪವಾಸ ಸತ್ಯಾಗ್ರಹ ಮಲ್ತೆರ್. 

೧೯೧೩ಡ್, ಕಸಿನ್ಸ್ ಗಾರ್ಸ್ಟನ್ (ಇತ್ತೆದ ಲಿವರ್ ಪೂಲ್ ) ಗ್ ಪೋಯೆರ್, ಅಲ್ಪ ಜೇಮ್ಸ್ ಕಸಿನ್ಸ್ ಒಂಜಿ ಸಸ್ಯಾಹಾರಿ ಆಹಾರ ಕಾರ್ಖಾನೆಡ್ ಬೇಲೆ ಮಲ್ತೆರ್. ಈ ಅವಧಿಡ್, ಕಸಿನ್ಸ್ ಸ್ಥಳೀಯ ಮತದಾರೆರೆನೊಟ್ಟುಗು ಸಂಬಂಧೊಲೆನ್ ಕಟ್ಟೊನೆರೆ ಕಷ್ಟೊಡು ಇತ್ತೆರ್.  ೧೯೧೫ಡ್, ಜೇಮ್ಸ್ ಕಸಿನ್ಸ್ ಮದ್ರಾಸ್ ದ ಅಡ್ಯಾರ್ ಡ್ ಥಿಯೋಸೊಫಿಕಲ್ ಸೊಸೈಟಿದ ಅಧ್ಯಕ್ಷೆ ಆನಿ ಬೆಸಾಂಟ್ ಸ್ಥಾಪನೆ ಮಲ್ತಿನ ನ್ಯೂ ಇಂಡಿಯಾ ಪತ್ರಿಕೆದ ಸಾಹಿತ್ಯ ಸಂಪಾದಕೆರಾದ್ ಸ್ಥಾನ ಪಡೆಯೆರ್.

 ಭಾರತ 
ನವೆಂಬರ್ ೧೧, ೧೯೧೫ಡ್, ಕಸಿನ್ಸ್ ಮದ್ರಾಸ್ ಗ್ ಬತ್ತೆರ್. ಜೇಮ್ಸ್ ಕಸಿನ್ಸ್ ಸುರುಟು ನ್ಯೂ ಇಂಡಿಯಾಗ್ ಬೇಲೆ ಮಲ್ತೆರ್, ಆಂಡ ಈಸ್ಟರ್ ರೈಸಿಂಗ್ ನ್ ಪ್ರಶಂಸೆ ಮಲ್ಪುನ ಒಂಜಿ ಲೇಖನೊಗು ಬೆಸಾಂಟ್ ರಾಜೀನಾಮೆ ಕೊರೊಡಾಪುಂಡು.   ೧೯೧೬ಡ್, ಕಸಿನ್ಸ್ ಪೂನಾಡ್ (ಇತ್ತೆದ ಪುಣೆ ) ಭಾರತೀಯ ಮಹಿಳಾ ವಿಶ್ವವಿದ್ಯಾಲಯೊದ ಸುರುತ ಭಾರತೀಯೇತರ ಸದಸ್ಯೆ ಆಯೆರ್.  ೧೯೧೬ ದ ಕಡೆಟ್, ಕಸಿನ್ಸ್ ಮದನಪಲ್ಲೆಗ್ ಪೋಯೆರ್, ಅಲ್ಪ ಕಸಿನ್ಸ್ ಬೆಸಾಂಟ್ ನ ಪೊಸತ್ ಸ್ಥಾಪನೆ ಆಯಿನ ಮದನಪಲ್ಲೆ ಕಾಲೇಜಿಡ್ ಇಂಗ್ಲಿಷ್ ಕಲ್ಪಾವೆರ್, ಅಲ್ಪ ಜೇಮ್ಸ್ ಕಸಿನ್ಸ್ ನ್ ಉಪಾಧ್ಯಕ್ಷೆರಾದ್ ನೇಮಕ ಮಲ್ತೆರ್. 

೧೯೧೭ಡ್, ಕಸಿನ್ಸ್ ಬೆಸಾಂಟ್ ಬೊಕ್ಕ ಡೊರೊಥಿ ಜಿನ್ರಾಜ್ದಾಸ್ ನಕುಲೆನೊಟ್ಟುಗು ಪೊಂಜೊಲೆನ ಭಾರತೀಯ ಸಂಘೊನು (ಡಬ್ಲ್ಯೂಐಎ) ಸಹ-ಸ್ಥಾಪನೆ ಮಲ್ತೆರ್. ಕಸಿನ್ಸ್ ಡಬ್ಲ್ಯೂಐಎದ ಜರ್ನಲ್, ಸ್ಟ್ರೀ ಧರ್ಮನ್ ಸಂಪಾದನೆ ಮಲ್ತೆರ್.  ಕಸಿನ್ಸ್ ﻿1919–1920 ಮುಟ್ಟ ಕುಡ್ಲದ ರಾಷ್ಟ್ರೀಯ ಪೊಂಜೋಕ್ಲೆನ ಶಾಲೆದ ಸುರುತ ಮುಖ್ಯೋಪಾಧ್ಯಾಯೆರಾದಿತ್ತೆರ್. ೧೯೨೨ಡ್ ಆರ್ ಭಾರತೊದ ಸುರುತ ಪೊಣ್ಣು ಮ್ಯಾಜಿಸ್ಟ್ರೇಟ್ ಆಯೆರ್. ೧೯೨೭ಡ್, ಆರ್ ಆಲ್ ಇಂಡಿಯಾ ಮಹಿಳಾ ಸಮ್ಮೇಳನೊನು ಸಹ-ಸ್ಥಾಪನೆ ಮಲ್ತೆರ್, ೧೯೩೬ಡ್ ಅಯಿತ ಅಧ್ಯಕ್ಷೆರಾದ್ ಸೇವೆ ಮಲ್ತೆರ್  ೧೯೩೨ಡ್, ತುರ್ತು ಕ್ರಮೊಕುಲೆನ ವಿರುದ್ಧ ಪಾತೆರೊಂದಿತ್ತಿನೆಡ್ದಾವರ ಆರ್ ಬಂಧಿತೆರ್ ಬೊಕ್ಕ ಜೈಲುಗು ಪಾಡ್ದೆರ್.  ೧೯೩೦ ದಶಕದ ಉತ್ತರಾರ್ಧೊಡು, ಸ್ಥಳೀಯ ಭಾರತೀಯ ಸ್ತ್ರೀವಾದಿಲೆಗ್ ಸಾದಿ ಮಲ್ಪುನ ಅಗತ್ಯೊನು ಆರ್ ಅರ್ಥ ಮಲ್ತೆರ್:

ಆರ್ ಧ್ವಜ ಪ್ರಸ್ತುತಿ ಸಮಿತಿದ ಸದಸ್ಯೆರಾದಿತ್ತೆರ್, ಉಂದು ಸಂವಿಧಾನ ಸಭೆಟ್ ಹಂಸಾ ಮೆಹ್ತಾ ನೇತೃತ್ವೊಡು 74 ಭಾರತದ ಪೊಂಜೊಲೆನ  ಸಮಿತಿ. ಈ ಸಮಿತಿ ಭಾರತದ ಪೊಂಜೊಲೆನ ಪರವಾದ್ ಆಗಸ್ಟ್ ೧೪, ೧೯೪೭ಡ್ ಭಾರತದ ರಾಷ್ಟ್ರೀಯ ಧ್ವಜೊನು ಸದನೊಗು ಸಲ್ಲಿಸಯೆರ್  

 ವೈಯಕ್ತಿಕ ಜೀವನ 
ಏಪ್ರಿಲ್ ೯, ೧೯೦೩ಡ್, ಕಸಿನ್ಸ್ ಜೇಮ್ಸ್ ಕಸಿನ್ಸ್ ನ್ ಮದಿಮೆ ಆಯೆರ್, ಅರೆನ್ ೧೯೦೦ಡ್ ತೂಯೆರ್. ಕಸಿನ್ಸ್ ೧೯೪೩ಡ್ದ್ ಸ್ಟ್ರೋಕ್ ದ ಪರಿಣಾಮವಾದ್ ಪಾರ್ಶ್ವವಾಯು ಆಯೆರ್. ಭಾರತೊಗು ಮಲ್ತಿನ ಸೇವೆಲೆನ್ ಗುರುತಿಸಾದ್, ಆರ್ ಮದ್ರಾಸ್ ಸರ್ಕಾರೊಡ್ದ್ ಬೊಕ್ಕ ಜವಾಹರಲಾಲ್ ನೆಹರುಡ್ದ್ ಆರ್ಥಿಕ ಸಹಾಯೊನು ಪಡೆಯೆರ್.  ಕಸಿನ್ಸ್ ಮಾರ್ಚ್ ೧, ೧೯೫೪ಡ್ ೭೫ ವರ್ಸೊದ ಪ್ರಾಯೊಡು ಮದ್ರಾಸ್ ರಾಜ್ಯೊದ ಅಡ್ಯಾರ್ ಡ್ (ಇತ್ತೆದ ಚೆನ್ನೈ, ತಮಿಳುನಾಡು) ತೀರ್ ಪೋಯೆರ್.  ಅರೆನ ಹಸ್ತಪ್ರತಿಲು ಜಗತ್ತ್ ದ ಬೇತೆ ಬೇತೆ ಸಂಗ್ರಹೊಲೆಡ್ ಉಂಡು. 

 ಪ್ರಕಟಣೆಲು 






 ಉಲ್ಲೇಖೊಲು